Presidente ti Filipinas

Ti Presidente ti kangatuan a daulo iti Republika ti Filipinas. Idauluan ti presidente ti ehekutibo a sanga ti gobierno, a pakairamanan ti gabinete. Isu met laeng ti daulo ti Siiigam a Buyot iti Filipinas.

Sagudayen ti agdama a Batay-linteg ti Filipinas (1987) a ti presidente ket nasken nga addan iti edad a 40 agpangato, umili a Filipino a nayanak iti Filipinas, ken agnanaed iti pagilian 10 a tawen kasakbayan ti panagbubutos. Butosan dagiti kualipikado a botante a Filipino ti presidente a mangabak no isu ti makaala iti kadakkelan a bilang ti butos. Agserbi ti presidente iti maysa a termino nga agpaut iti 6 a tawen ken saanton a mapalubosan nga agkandidato para reeleksion kalpasan a maturposna ti terminona.

Linia ti panawen

Dagiti presidente 

Addan 15 a nagtakem a presidente ti Filipinas.

Umuna a Republika 
 Emilio Aguinaldo, 1899–1901

Mankomunidad ti Filipinas 
 Manuel L. Quezon, 1935–1941; 1941–1944 (pimmusay)
 Sergio Osmeña, 1944–1946 (nagtakem kalpasan ti ipupusay ni Quezon)
 Manuel Roxas, 1946–1948 (nagbalin a presidente ti Maikatlo a Republika)

Maikadua a Republika 
 José P. Laurel, 1943–1945

Maikatlo a Republika 
 Manuel Roxas, 1946–1948 (pimmusay)
 Elpidio Quirino, 1948–1949 (nagtakem kalpasan ti ipupusay ni Roxas); 1949–1953
 Ramón Magsaysay, 1953–1957 (pimmusay)
 Carlos P. García, 1957 (nagtakem kalpasan ti ipupusay ni Magsaysay); 1957–1961
 Diosdado Macapagal, 1961–1965
 Ferdinand E. Marcos, 1965–1969; 1969–1972 (inyetnagna ti Linteg Militar)

Panawen ti Linteg Militar 
 Ferdinand E. Marcos, 1972–1981 (nagturay kas diktador babaen ti bilin a presidensial)

Maikapat a Republika 
 Ferdinand E. Marcos, 1981–1986 (napadisi iti takem)

Maikalima a Republika 
 Corazón C. Aquino, 1986–1992
 Fidel V. Ramos, 1992–1998
 Joseph Ejército Estrada, 1998–2001 (napadisi iti takem)
 Gloria Macapagal-Arroyo, 2001–2010
 Benigno S. Aquino III, 2010–2016
 Rodrigo Duterte, 2016–2022
 Bongbong Marcos, 2022–agdama

Dagiti nagibasaran

Kitaen pay 
 Listaan dagiti Presidente ti Filipinas

Dagiti akinruar a silpo 
 Opisina ti Presidente ti Filipinas 
 Opisial a Portal ti Gobierno ti Filipinas